Báyìí ni àwọn méjèéjì ṣe ti wọ́n tọ́jú ọkọ wọn, nítorí ìtọ́jú ọkọ ni pàtàkì iṣẹ́ obìnrin tí ó ní ọkọ. Ìgbà tí inú tọkọtaya bá dùn ni wọ́n tóó lè gbádùn ọmọp wọn. Sùúrù ni bàbá àti ìyá aǹfààní, òmùgọ̀ ènìyàn ní í wí pé sùúrù òun pọ̀ jù nítorí sùúrù kò ní òpin. Kí tọkọtaya mọ̀ pé bí sùúurù tì àwọn bá mú fún ara àwọn lónìí bá ju ti àná lọ, àwọn yóò ní owó, àwọn yóò ní ọmọ, àwọn yóó sì ní àlàáfìá tí í ṣe olùborí owó àti ọmọ. Jẹ́ kí àwọn ènìyàn máa rẹ̀ ọ jẹ, mú sùúrù fún wọn, ṣé ìwọ mọ̀ nínú ara rẹ pé, wọ́n bẹ̀rẹ̀ ìṣubú ni eléyìínì. Bí ènìyàn bá rẹ́ ọ jẹ, tí ìwọ sì ṣe bí ẹni pé ìwọ kò tilẹ̀ mọ̀, ìwọ ti gbé eléyìínì sí inú ìkòkò gbígbóná, èrí-ọkàn rẹ̀, yóò sì máa ko iná mọ́ ọn. ṣùgbọ́n bí ìwọ kò bá mú sùúrù tó, tí ìwọ ń bá olórí-burúkú ènìyàn bínú pọ̀, òun óò kó ìwà òmùgọ̀ ràn ọ́, òun á sì mọ̀ pé òun ṣe dùn ọ́, òun á gbé ẹ̀wù ìgbéraga wọ̀ sí èjìká, bẹ́ẹ̀ ni òun kò ní ìrètí àti lọ sí iwájú mọ́ ní tirẹ̀, nígbà tí òun bá si kkó ìbànújẹ̀ bá ọ lónìí, a ṣe bẹ́ẹ̀ dí ọ lọ́wọ́ ìlọsíwájú ẹ̀hìn ọ̀la.
Bayii ni awon mejeeji se ti won toju oko won, nitori itoju oko ni pataki ise obinrin ti o ni oko. Igba ti inu tokotaya ba dun ni won too le gbadun omop won. Suuru ni baba ati iya anfaani, omugo eniyan ni i wi pe suuru oun po ju nitori suuru ko ni opin. Ki tokotaya mo pe bi suuuru ti awon ba mu fun ara awon lonii ba ju ti ana lo, awon yoo ni owo, awon yoo ni omo, awon yoo si ni alaafia ti i se olubori owo ati omo. Je ki awon eniyan maa re o je, mu suuru fun won, se iwo mo ninu ara re pe, won bere isubu ni eleyiini. Bi eniyan ba re o je, ti iwo si se bi eni pe iwo ko tile mo, iwo ti gbe eleyiini si inu ikoko gbigbona, eri-okan re, yoo si maa ko ina mo on. sugbon bi iwo ko ba mu suuru to, ti iwo n ba olori-buruku eniyan binu po, oun oo ko iwa omugo ran o, oun a si mo pe oun se dun o, oun a gbe ewu igberaga wo si ejika, bee ni oun ko ni ireti ati lo si iwaju mo ni tire, nigba ti oun ba si kko ibanuje ba o lonii, a se bee di o lowo ilosiwaju ehin ola.